Број на Службен весник: 22/2020

Датум на објава на Службен весник: 31.01.2020

**МИНИСТЕРСТВО ЗА ПРАВДА**

Врз основа на член 61 од Законот за извршување на санкциите („Службен весник на Република Северна Македонија“ бр. 99/19 и 220/19), министерот за правда донесе

ПРАВИЛНИК ЗА РАМКАТА НА ОПШТИ КОМПЕТЕНЦИИ ЗА ПРИПАДНИЦИТЕ НА ЗАТВОРСКАТА ПОЛИЦИЈА

**Член 1**

Со овој правилник се пропишува Рамката на општи компетенции за припадниците на затворската полиција (во натамошниот текст: Рамката).

**Член 2**

Рамката претставува групирање на општите компетенции на единствен и интегриран начин, со цел да овозможи подобрување на постапките за селекција и вработување, унапредување, оценување на ефектот од работењето, како и стручното усовршување на припадниците на затворската полиција.

**Член 3**

(1) Рамката содржи девет општи компетенции, и тоа:

-   професионално работење, одлучување за работи од својот делокруг и решавање проблеми;

-   учење и развој;

-   комуникација;

-   остварување резултати;

-   работење со други/тимска работа;

-   стратешка свест;

-   ориентираност кон странките/засегнати страни;

-   раководење и

-   финансиско управување.

(2) Секоја компетенција во Рамката е опишана со назив, дефиниција, нивоа (основно, средно и напредно) и индикатори за секое ниво.

**Член 4**

(1)     Видот и нивото на општата компетенција која е пропишана за работното место зависи од категоријата на која и припаѓа работното место.

(2)     За работните места од Категоријата Б се применуваат сите девет општи компетенции од Рамката, и тоа на напредно ниво.

(3)     За работните места од Категоријата В се применуваат осум општи компетенции од Рамката, на средно ниво и тоа:

-  професионално работење, одлучување за работи од својот делокруг и решавање проблеми;

-  учење и развој;

-  комуникација;

-  остварување резултати;

-  работење со други/тимска работа;

-  стратешка свест;

-  ориентираност кон странките/засегнати страни и

-  финансиско управување.

 (4) За работните места од Категоријата Г се применуваат седум општи компетенции од Рамката, на основно ниво и тоа:

-  професионално работење, одлучување за работи од својот делокруг и решавање проблеми;

-  учење и развој;

-  комуникација;

-  остварување резултати;

-  работење со други/тимска работа;

-  ориентираност кон странките/засегнати страни и

-  финансиско управување.

 (5) Општите компетенции, со нивоа и индикатори се дадени во Прилог, кој е составен дел на овој правилник.

**Член 5**

Овој правилник влегува во сила наредниот ден од денот на објавувањето во „Службен весник на Република Северна Македонија”.

|  |  |
| --- | --- |
| Бр. 01-253/2 |  |
| 24 јануари 2020 година | Министер за правда, |
| Скопје | д - р**Рената Дескоска**, с.р. |

